Na temelju članka 55. Statuta Grada Makarske („Glasnik Grada Makarske“, broj 3/21) i članka 27. Odluke o socijalnoj skrbi Grada Makarske („Glasnik Grada Makarske“, broj 26/23) Gradonačelnik Grada Makarske dana 16. veljače 2024. godine, donosi

ODLUKU

o isplati poklona, uskrsnice građanima

s područja grada Makarske

Članak 1.

Odobrava se isplata poklona, uskrsnice 2024. građanima s prebivalištem na području grada Makarske, u visini od **70,00** eura jednokratno, za:

1. umirovljenike čiji ukupni mjesečni iznos svih mirovina ne prelazi **300,00** eura,
2. hrvatske branitelje iz Domovinskog rata starije od 50 godina koji su korisnici prava na naknadu za nezaposlene po posebnom propisu pri upravnom odjelu Splitsko – dalmatinske županije,
3. osobe starije od 50 godina koje su prijavljene u evidenciji nezaposlenih osoba Hrvatskog zavoda za zapošljavanje, Područna služba u Makarskoj, neprekidno više od 12 mjeseci,
4. korisnike prava na nacionalnu naknadu za starije osobe pri Hrvatskom zavodu za mirovinsko osiguranje,
5. osobe koje ostvaruju pravo na status roditelja njegovatelja ili njegovatelja za njegu djeteta s teškoćama u razvoju ili osobe s invaliditetom po posebnom zakonu.

Članak 2.

Odobrava se isplata poklona, uskrsnice 2024. građanima s prebivalištem na području grada Makarske, u visini od **50,00** eura jednokratno, za:

1. umirovljenike čiji ukupni mjesečni iznos svih mirovina ne prelazi **500,00** eura,

Članak 3.

Pravo na poklon iz članka 1. i 2. ostvaruju građani koji:

* do 8. ožujka 2024. godine podnesu zahtjev,
* dokažu uvjet ispunjavanja prebivališta,
* dokažu uvjet ispunjavanja iznosa mirovina,
* dokažu svojstvo temeljem kojeg ostvaruju pravo,
* prilože kopiju dokumenta na kojem je vidljiv IBAN i OIB.

Isplata poklona vršit će se preko Javnog poziva za priznavanje prava na uskrsnicu 2024. godine.

Članak 4.

Sredstva za podjelu poklona, uskrsnice građanima s područja grada Makarske osigurana su u Proračunu Grada Makarske za 2024. godinu i projekcije za 2025. i 2026. godinu, Programom javnih potreba u socijalnoj skrbi Grada Makarske, stavka Pomoć kućanstvima – božićnice i uskrsnice za umirovljenike („Glasnik Grada Makarske“, broj 26/23).

Članak 4.

Ova Odluka stupa na snagu danom donošenja i objavit će se u Glasniku Grada Makarske.

 Gradonačelnik

 dr. sc. Zoran Paunović

KLASA: 500-01/24-01/2

UR.BROJ: 2181-6-06-02-24-1

Makarska, 16. veljače 2024.